Държавен вестник, бр. 2, 2016 г., стр. 168

СТР.  168	
Д Ъ Р Ж А В Е Н  В Е С Т Н И К 	
БРОЙ  2
съобразно да се разреши изработването на проект 
за ПУП – ПУР, по чл. 110, ал. 1, т. 2, изр. второ 
ЗУТ и актуализация на ПТКП за участъка от м. 
Люлин разширение – запад до ул. Банско шосе.
С Решение № 641 по протокол № 52, т. 29, от 
21.11.2013 г. Столичният общински съвет е раз-
решил изработването на ПУП – ПУР по чл. 110, 
ал. 1, т. 2, изр. второ и актуализация на ПТКП за 
участъка от м. Люлин разширение – запад до ул. 
Банско шосе с цел установяване на пътна връзка 
от бул. Царица Йоанна до ул. Банско шосе, като 
с решението е одобрено и задание за изработване 
на ПУП – неразделна част от решението.
След проведена процедура по избор на изпъл-
нител по реда на чл. 73 ЗОП с договор № НАГ-1228 
от 10.02.2014 г. главният архитект на Столична 
община е възложил на „Гея – проект – кон-
султ“ – ЕООД, изработването на ПУ – ПУР, 
на продължението на бул. Царица Йоанна от 
м. Люлин разширение – запад до ул. Банско 
шосе и ПУР на улица между о.т. 832 – о.т. 834, 
м. Люлин разширение – запад, заедно с план-
схемите на инженерната инфраструктура, при-
дружен с проект за ПТКП и документация по 
чл. 19, ал. 4 ЗУЗСО.
Проектът е разгледан и приет от ОЕСУТ с 
протокол № ЕС-Г-82 от 4.11.2014 г., т. 20, преди 
съобщаването му по реда на чл. 128 ЗУТ.
С писмо № РА-92-00-672 от 17.06.2015 г. до кмета 
на район „Люлин“ и до директора на „Държавен 
вестник“ проектът е изпратен за съобщаване по 
реда на чл. 128, ал. 1 ЗУТ. Обявлението за из-
работване на ПУП е обнародвано в „Държавен 
вестник“, бр. 47 от 26.06.2015 г.
Съгласно писмо № АГ-92-82(1) от 3.08.2015 г. 
на главния архитект на район „Люлин“ в законо-
установения срок за съобщаване не са постъпили 
възражения. Обявеният проект е разгледан и приет 
на заседание на ОЕСУТ с протокол № ЕС-Г-60 
от 25.08.2015 г., т. 2, с решение да се изпрати за 
одобряване от Столичния общински съвет на 
основание чл. 21, ал. 7 ЗОС.
При горната фактическа обстановка се уста-
новява от правна страна следното:
Изработването на проекта е допуснато служеб-
но – по реда на чл. 135, ал. 5 ЗУТ. Възлагането 
на изработването е извършено при спазване на 
чл. 126, ал. 1 ЗУТ. Основание за изработване и 
одобряване на ПУП – ПУР, е чл. 110, ал. 1, т. 2 
ЗУТ, а за изменението на действащия ПУП – ПУР, 
е разпоредбата на чл. 134, ал. 1, т. 2 във връзка 
с ал. 2 ЗУТ, а именно – възникване на нови об-
щински нужди за задоволяване на обществени 
потребности от местно значение – установяване 
на пътна връзка от бул. Царица Йоанна до ул. 
Банско шосе и осигуряване на комуникация 
между отделните микрорайони и квартали на 
район „Люлин“.
Компетентен да одобри проекта е Столичният 
общински съвет на основание чл. 21, ал. 7 във 
връзка с ал. 1 ЗОС, тъй като с него се предвижда 
отчуждаване на недвижими имоти.
Спазени са административнопроизводствените 
правила при издаване на акта. Административно-
то производство е открито служебно с Решение 
№ 641 по протокол № 52, т. 29, от 21.11.2013 г. на 
Столичния общински съвет.
Изработеният проект е съобщен по реда на 
чл. 128, ал. 1 ЗУТ чрез обнародване на съобщение 
в бр. 47 от 26.06.2015 г. на „Държавен вестник“ 
и е разгледан и приет от ОЕСУТ с решение по 
протокол № ЕС-Г-60 от 25.08.2015 г., т. 2, с реше-
ние да се изпрати за одобряване от Столичния 
общински съвет на основание чл. 21, ал. 7 ЗОС.
Изработени са план-схеми на инженерната 
инфраструктура с обяснителни записки към тях, 
които са съобщени с проекта с обявлението в 
„Държавен вестник“. При съобщаването на проекта 
с план-схемите е дадена възможност за възраже-
ния, предложения и искания в едномесечен срок.
Проектът е съгласуван с „ЧЕЗ Разпределе-
ние България“ – АД, от 17.07.2015 г., „Софийска 
вода“ – АД (писмо № 2247 от 10.08.2015 г.), дирек-
ция „Транспортна инфраструктура“ при Столична 
община (протокол на Постоянната комисия по 
транспорт, организация и безопасност на движе-
нието при Столична община № 27 от 7.07.2015 г., 
т. VIII), Агенция „Пътна инфраструктура“ към 
МРРБ (писмо № 07-00-237 от 4.08.2015 г.), дирекция 
„Зелена система“ при Столична община (№ ЗС-
6600-123 от 26.06.2015 г.), МОСВ – РИОСВ (писмо 
№ 08-00-6539 от 16.07.2015 г. със становище, че не 
е необходимо провеждане на процедури по тлава 
втора от Наредба на ОС), дирекция „Общински 
земи, гори, водни обекти и околна среда“ при 
Столична община (писмо № СО 15-6600-3505(1) 
от 25.06.2015 г.).
Спазени са материалноправните разпоредби 
на ЗУЗСО, ЗУТ и актовете по прилагането му.
Проектът за ПУП – ПУР на продължението 
на бул. Царица Йоанна от м. Люлин разшире-
ние – запад до ул. Банско шосе и изменение на 
ПУР на улица между о.т. 832 – о.т. 834, м. Люлин 
разширение – запад, е изработен в съответствие с 
одобреното от Столичния общински съвет с Реше-
ние № 641 по протокол № 52, т. 29, от 21.11.2013 г. 
задание за проектиране. С проекта се предвижда 
урегулиране на участъка от пътния възел на СОП 
с бул. Царица Йоанна до ул. Банско шосе (път 
III-802), като бъдещата пътна връзка попада в 
урегулирана територия на м. Люлин разшире-
ние – запад между кв. 64а и кв. 64г, одобрени с 
Решение № 608 на Столичния общински съвет по 
протокол № 46 от 10.09.2009 г., и в неурегулирана 
територия на землището на с. Филиповци, която 
е предвидена с ОУП на СО в устройствена зона 
„Зона за обществено обслужване и озеленяване“ 
(Оз2 – т. 17 от приложението към чл. 3, ал. 2 
ЗУЗСО), и в обхвата на изработвания проект на 
ПУП – ПРЗ на м. Република. В частта, попадаща 
в нерегулирания терен, проектът е изработен като 
ПУР, а в частта, попадаща в обхвата на дейст-
ващия ПУП на м. Люлин разширение – запад, 
планът е изработен като изменение на ПУР. С 
изменението на ПУР се предвижда и промяна 
на бордюрните линии между о.т. 832 и о.т. 834, 
като се осигурява вход-изход към УПИ II от кв. 
64а и УПИ I от кв. 64г по регулационния план 
на м. Люлин разширение – запад, одобрен с Ре-
шение № 608 по протокол № 46 от 10.09.2009 г. 
на Столичния общински съвет. С проекта се 
предвижда и изграждане на двупосочна велоалея 
по югозападния тротоар на новопредвиденото 
трасе с ширина 2 м.